Diari Oficial de la Generalitat Valenciana


Sumari del DOGV 4266, del 07-06-2002 (2002/6082)

Informació pública de l'aprovació definitiva del programa d'actuació integrada, del projecte d'urbanització, del projecte de parcel·lació, l'estudi de detall i el conveni urbanístic per a la urbanització de la parcel·la 23-a del polígon 41.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4266

Data del DOGV
:   07-06-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/6082


Organisme emissor
:   Ajuntament de Xàtiva

Tipus de document
:   Anunci

Informació pública de l'aprovació definitiva del programa d'actuació integrada, del projecte d'urbanització, del projecte de parcel·lació, l'estudi de detall i el conveni urbanístic per a la urbanització de la parcel·la 23-a del polígon 41. [2002/Q6082]
  
En virtut de l'Acord del Ple de l'Ajuntament de Xàtiva, de data 9 de febrer de 2001, es va aprovar provisionalment el programa d'actuació integrada promogut pel senyor César Herrero Pombo, en nom i representació de la Comunitat de Propietaris TAF, instrumentada per la següent documentació: alternativa tècnica del programa per al desenvolupament de l'actuació integrada, que inclou projecte d'urbanització de la unitat d'execució, estudi de detall, projecte de parcel·lació i proposició juridicoeconòmica, per a la urbanització que es pretén de la parcel·la 23-a del polígon 41, inclosa al sòl urbà residencial de baixa densitat, a la partida de Bixquert, terme municipal de Xàtiva, amb una extensió de 24.369 metres quadrats.
  
Vist que per l'Acord del Ple de la corporació, de data 5 de desembre de 2001, es va aprovar el conveni per a l'execució del programa d'actuació integrada de la parcel·la 23-a del polígon 41, inclosa al sòl urbà residencial de baixa densitat, a la partida de Bixquert, adjudicat definitivament a la Comunitat de Propietaris TAF.
  
De conformitat amb el que es disposa en els articles 47.8 i 69 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, l'aprovació del projecte de reparcel·lació forçosa se sotmetrà a informació pública una vegada ferma en via administrativa, mitjançant un anunci en el Diari Oficial de la Generalitat Valenciana, se sotmet a informació pública:
  
- L'acord d'aprovació del projecte de parcel·lació, per a la urbanització de la parcel·la 23-a del polígon 41, inclosa al sòl urbà residencial de baixa densitat, a la partida de Bixquert, terme municipal de Xàtiva, amb una extensió de 24.369 metres quadrats, redactat per l'enginyer de camins, canals i ports, el senyor Francisco Juan García.
  
- Així com l'adjudicació definitiva a la Comunitat de Propietaris TAF, i l'aprovació definitiva del conveni urbanístic per a l'execució del programa d'actuació integrada, subscrit en data 8 d'abril de 2002, entre l'Ajuntament de Xàtiva i la Comunitat de Propietaris TAF, en què s'articulen les relacions entre ambdós, en especial pel que fa a les qüestions següents: cost total del programa: 174.458,88 euros (incloses les despeses de gestió); la manera de fer efectiva la retribució de l'urbanitzador, que es fixa en metàl·lic d'acord amb els percentatges de participació com a propietaris de terrenys, el termini d'execució del programa: tres anys, la garantia del 7% del cost del programa, i les penalitzacions a què se sotmet l'urbanitzador per incompliment dels compromisos assumits.